تورکییه‌نین بیرلشمیش میللتلر دائمی نماینده‌سی فریدون سینیرلی‌اوغلو، بیرلشمیش میللتلر گوونلیک شوراسین‌دا تورکییه‌یه آتیلان بؤهتانلارا جاواب وئردی.
فریدون سینیرلی‌اوغلو، بیرلشمیش میللتلر گوونلیک شوراسین‌دا، تورکییه‌نین سوریه‌نین قوزئیینده ندن بؤلوجو ترور هؤرگوتو پ‌کاکا/پید/یپگ و داعشه قارشی باریش بولاغی عملیاتینی تشکیل ائتدیگینی بیلدیردی.
سینیرلی‌اوغلو، عملیاتین، پ‌کاکا/پید/یپگ و داعشه قارشی ائدیلمیش محدود بیر سینیر اؤته‌سی، بیر ترورلا مباریزه عملیاتی اولدوغونو بیلدیردی،
"ترورلا مباریزه عملیاتلاریمیزی سالدیرقانلیق اولاراق گؤستره‌ن هر جور یالان بیانی شدتله قیناییرام" دئدی.
آمریکا بیرلشمیش دؤولتلرینین، تورکییه‌نین دستک وئردیگی مخالیف گوجلرین قصداً مولکی وطنداشلاری هدف آلدیغی ادعالارینا دا جاواب وئره‌ن سینیرلی‌اوغلو،
"هر جور اولوسلارآراسی حقوق پوزونتوسو آراشدیریلمالی‌دیر. بونا، آمریکالی و دیگر دوستلاریمیزین ائتدیگی عملیاتلار دا داخیل ائدیلمه‌لی‌دیر" دئدی.
تورکییه‌نی هدف آلان حاقسیز و چیرکین ادعالاری اصلا قبول ائتمه‌یه‌جکلرینی بیلدیره‌ن سینیرلی‌اوغلو، سوریه‌ده میدانداکی حقیقتلرین اورتادا اولدوغونو و بوتون دونیانین کیمین یالان سؤیله‌دیگینی بیلدیگینی سؤزلرینه علاوه ائتدی.
بعضی آوروپا اؤلکه‌لرینین گوونلی بؤلگه قونوسوندا تنقیدلرینه ده جاواب وئره‌ن سینیرلی‌اوغلو،
"سیغینماچی آخینینا قارشی سرحدلرینی تیکان‌لی تئللرله باغلایان اؤلکه‌لر، سرحدلرینین دیشیندا بیر سیغینماچی دوشرگه‌سی یاراتماغا ایستکلی ایدیلر و بو آرادا هله ده آوروپا بیرلیگینین ۲۰۱۶دا تورکییه ایله ائتدیگی سیغینماچی آنلاشماسین‌دا تعهدلارینی یئرینه یئتیرمه‌سینی گؤزله‌ییریک" ایفاده‌لرینی ایشلتدی.
